Amazon แตกพาร์หลังจากครั้งล่าสุดร่วม 20 กว่าปี
23 มีนาคม 2565

Amazon แตกพาร์หลังจากครั้งล่าสุดร่วม 20 กว่าปี
คงไม่มีกระแสไหนที่ถูกหยิบมาพูดคุยในหมู่นักลงทุนไปมากกว่านี้แล้วเมื่อเบอร์หนึ่งธุรกิจค้าปลีก e-commerce, Amazon.com ได้ประกาศแตกพาร์ (Stock Split) ออกมาในอัตราส่วนในอัตราส่วน 1 หุ้นเดิมแตกออกเป็น 20 หุ้นใหม่ เมื่อคืนวันที่ 9 มีนาคม 2022 ที่ผ่านมา โดยจะแล้วเสร็จในวันที่ 3 มิถุนายน 2022 และเริ่มซื้อขายแบบแตกพาร์เรียบร้อยแล้วในวันที่ 6 มิถุนายน 2022
การแตกพาร์ครั้งนี้ของ Amazon เป็นการแตกพาร์ครั้งที่ 4 นับตั้งแต่ IPO เมื่อปี 1997 โดย Amazon ห่างหายจากการทำ Corporate Action โดยการแตกพาร์มานานตั้งแต่ปี 1999 (นับตั้งแต่ dot-com boom) ซึ่งการแตกพาร์ในครั้งนี้จะทำให้มีจำนวนหุ้นสำหรับเพิ่มสภาพคล่องของการซื้อขายในตลาดเพิ่มขึ้นประมาณ 6% ซึ่งการแตกพาร์จะช่วยให้ราคาหุ้นดูถูกลง และทำให้นักลงทุนรายย่อยสามารถเข้ามาจับจองเป็นเจ้าของได้ง่ายขึ้น
ราคาหุ้นของ Amazon ปรับตัวขึ้นมา +4,300% นับตั้งการแตกพาร์ครั้งล่าสุดในปี 1999 (ราคา ณ วันที่ 2/9/1999 อยู่ที่ USD60.06 ขณะที่ราคา ณ วันที่แตกพาร์ล่าสุด เมื่อ 9/3/2022 อยู่ที่ USD2,785.58)
อ้างอิงจากราคาปิดของหุ้น Amazon เมื่อวันที่ 09/03/2022 อยู่ที่ USD 2,785.58 คิดเป็นเงินไทยประมาณ 92,370 บาท ซึ่งถือเป็นเงินที่ค่อนข้างสูง ดังนั้น การแตกพาร์จะทำให้นักลงทุนสามารถเป็นเจ้าของบริษัท Amazon ได้ในราคาที่ต่ำลง (อย่างไรก็ดีการแตกพาร์ไม่มีผลต่อมูลค่าพื้นฐานของบริษัท แต่จะเป็นการเพิ่มสภาพคล่อง)
Investor Tip:
AMAZON.COM (AMZN US): ยักษ์ใหญ่ในธุรกิจ e-commerce ชั้นนำของโลก จดทะเบียนซื้อขายในตลาดหลักทรัพย์ NASDAQ ประเทศสหรัฐฯ ใช้ Ticker Code ว่า “AMZN US” โดยนักลงทุนต้องแลกเงินเป็นสกุล USD เพื่อทำการซื้อขายหุ้นดังกล่าว ซึ่งมีขั้นต่ำในการซื้อขายเป็นจำนวน 1 หุ้น (Trade Lot = 1)
การแตกพาร์ (Stock Split): การเพิ่มจำนวนหุ้นของบริษัท ทำให้ราคาหุ้นต่อหน่วยลดลง ขณะที่มูลค่าตามราคาตลาด (Market Capitalization) ยังคงเดิม (เหมือนนำธนบัตรใบละ 100 บาท ไปแลกเป็นธนบัตรใบละ 50 บาท จำนวน 2 ใบ ซึ่งมูลค่ายังเท่าเดิม) ทำให้ผู้ถือหุ้นรายย่อยสามารถเข้ามาจับจองหุ้นของบริษัทในราคาที่ถูกลง อีกทั้งยังเพิ่มสภาพคล่องในตลาด และจากข้อมูลในอดีตที่ผ่านมา การแตกพาร์อาจเป็นหนึ่งในเครื่องมือที่ส่งสัญญาณบวกแก่นักลงทุน ถึงแนวโน้มที่อาจดีขึ้นในอนาคตของบริษัท ซึ่งอาจมาจากการที่ผลประกอบการดียิ่งขึ้น รวมถึงการจ่ายปันผลต่อหุ้นที่อาจเพิ่มขึ้นได้ในอนาคต
Source::KS Offshore Investment, Bloomberg
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ #AMAZON
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp